કેન્દ્રીય પ્રધાન મેનકા ગાંધીએ અવનિને ઠાર મારવાની ઘટનાની કરેલી ટીકા વિશે પૂછવામાં આવતા દેવેન્દ્ર ફડણવીસે કહ્યું હતું કે મેનકા ગાંધીએ જે ટીકા કરી છે એમાં તેમણે બહુ આકરી ભાષા વાપરી છે. માત્ર મેનકા ગાંધીના જ નહીં તમામ પશુપ્રેમીઓની ટીકા એકદમ આકરી રહી છે. વાઘણને ઠાર મારવાનો નિર્ણય બહુ કઠિન સંજોગોમાં લેવાયો હતો. લાગતાવળગતા લોકોએ પ્રોસિજરનું બરાબર પાલન કર્યું છે કે કેમ તેની તપાસ થશે.